**Σχέδιο υλοποίησης δράσης με γενικό τίτλο**

**«Ενίσχυση των Φορέων Υγείας με επικουρικό προσωπικό για την ανταπόκριση στις ανάγκες λόγω της επιδημίας COVID-19»**

Περιεχόμενα

[1. Πλαίσιο έργου – Φυσικό Αντικείμενο - Στόχοι 2](#_Toc46749076)

[2. Χρονοδιάγραμμα υλοποίησης 3](#_Toc46749077)

[3. Φορείς υλοποίησης – Αρμοδιότητες - Υποχρεώσεις 4](#_Toc46749078)

[4. Προϋπολογισμός – Χρηματοδότηση 7](#_Toc46749079)

[4.1. Κατάρτιση Προϋπολογισμού – Επιλεξιμότητα δαπανών 7](#_Toc46749080)

[4.2. Χρηματοδότηση – Διαδικασία των πληρωμών 8](#_Toc46749081)

[5. Ειδικοί όροι υλοποίησης - παρακολούθησης φυσικού και οικονομικού αντικειμένου 10](#_Toc46749082)

[5.1. Παρακολούθηση φυσικού και οικονομικού αντικειμένου 10](#_Toc46749083)

[5.2. Παραδοτέα 10](#_Toc46749084)

[5.3. Υποβολή Δελτίων Δήλωσης Δαπανών 11](#_Toc46749085)

[6. Τήρηση Αρχείου 12](#_Toc46749086)

[6.1. Τήρηση αρχείου Δικαιούχου (ΕΔΕΥΠΥ) 12](#_Toc46749087)

[6.2. Τήρηση αρχείου Συνδικαιούχου (εταίρου) 12](#_Toc46749088)

[7. Έλεγχος και Παρακολούθηση 13](#_Toc46749089)

[5. Τήρηση κανόνων πληροφόρησης και δημοσιότητας 15](#_Toc46749090)

**Σχέδιο Υλοποίησης Δράσης με γενικό τίτλο**

**«Ενίσχυση των Φορέων Υγείας με επικουρικό προσωπικό για την ανταπόκριση στις ανάγκες λόγω της επιδημίας COVID-19»**

### Πλαίσιο έργου – Φυσικό Αντικείμενο - Στόχοι

Η προτεινόμενη δράση αφορά την ενίσχυση και στήριξη των Μονάδων Υγείας του δημοσίου και φορέων του Υπουργείου Υγείας με πρόσληψη ειδικευμένου και λοιπού ανθρώπινου δυναμικού του τομέα υγείας και εντάσσεται στο Εθνικό Σχέδιο του Υπουργείου Υγείας για την αντιμετώπιση των επιπτώσεων της επιδημικής κρίσης της COVID-19. Πλαισιώνεται θεσμικά από Ν.4682/2020 (ΦΕΚ 46/Α/3-4-2020) με τον οποίο κυρώθηκαν οι Πράξεις Νομοθετικού Περιεχομένου (ΠΝΠ) της 11.03.2020 (ΦΕΚ55/Α/11-03-2020) και της 14-3-2020 (ΦΕΚ 64/Α/14-3-2020) καθώς και με τις πρωτοβουλίες της ΕΕ όσον αφορά ειδικά μέτρα για κινητοποίηση επενδύσεων για την αντιμετώπιση της επιδημικής έκρηξης της COVID-19.

Η δράση περιλαμβάνει: α) την ενίσχυση των Νοσοκομείων των 13 Περιφερειών β) την ενίσχυση των ΥΠΕ και των δομών της Πρωτοβάθμιας Φροντίδας Υγείας και γ) την ενίσχυση των Φορέων Παροχής Υπηρεσιών Υγείας (π.χ. ΕΚΑΒ) με πρόσληψη επικουρικού προσωπικού για διάστημα ως 24 μηνών για την αντιμετώπιση των επιπτώσεων της επιδημίας του κορωνοϊού SARS-CoV-2. Η Παρέμβαση αποσκοπεί στην λειτουργική ετοιμότητα και ανθεκτικότητα του συστήματος υγείας για την αντιμετώπιση της υγειονομικής κρίσης λόγω COVID-19 μέσω αύξησης του προσωπικού για την ικανοποίηση αναγκών

* άμεσης λειτουργικής αναδιάταξης μονάδων και κλινικών εντός των υφιστάμενων υποδομών με προσαρμογές για να ενισχυθούν σημαντικά οι ειδικές κλίνες ΜΕΘ και ΜΑΦ με αύξηση του υπηρετούντος προσωπικού
* εφαρμογής των πρωτοκόλλων διαλογής, έγκαιρης ανίχνευσης και διαχείρισης ενδεχόμενων κρουσμάτων κορωνοϊού (Covid-19 ), καταρχήν στα νοσοκομεία και στα Κέντρα Υγείας αναφοράς και δομές ΠΦΥ στην ασφαλή διακομιδή των κρουσμάτων και στην αποτελεσματικότερη διαχείριση των περιστατικών που χρήζουν νοσηλείας, στην δευτεροβάθμια και τριτοβάθμια φροντίδα υγείας.
* παροχής υπηρεσιών υγείας και καλύτερης εξυπηρέτησης των ασθενών με χρόνια νοσήματα ή οξεία νόσο που δεν αφορά μόνο σε λοίμωξη του αναπνευστικού
* ενίσχυσης της αντοχής του υπηρετούντος δυναμικού και της δυνατότητας αναπλήρωσής του σε περιπτώσεις άσκησης δικαιώματος άδειας ειδικού σκοπού, σε περιπτώσεις καραντίνας και για την αποτροπή της επαγγελματικής εξουθένωσης. ενίσχυσης της ασφάλειας έναντι του κινδύνου της λοίμωξης τόσο του προσωπικού όσο και των εισερχομένων για λήψη υπηρεσιών υγείας
* ενίσχυσης του προσωπικού των Φορέων Υγείας για την καταγραφή και παροχής δεδομένων κάθε ημέρας στο Υπουργείο Υγείας (στρατηγικά αποθέματα κ.α)
* διαχείρισης ενεργειών πρόληψης του υγιούς πληθυσμού στο πλαίσιο της ΠΦΥ, η οποία πρόληψη διαπιστώνεται κατά την περίοδο της κρίσης

Τα παραπάνω απαιτούν ευρύ φάσμα ειδικοτήτων, όλων που εμπλέκονται στην επιχειρησιακή λειτουργία των Μονάδων και Φορέων Υγείας.

Η **πρόσληψη του προσωπικού** γίνεται με βάση το ισχύον θεσμικό πλαίσιο του επικουρικού προσωπικού, όπως διαμορφώθηκε και επεκτάθηκε σε νέους φορείς με τις ΠΝΠ και σύμφωνα με τους καταλόγους όπως αυτοί καταρτίζονται και τηρούνται από το Υπουργείο Υγείας και τις ΥΠΕ. Οι προσλήψεις πραγματοποιούνται με συμβάσεις εργασίας Ιδιωτικού Δικαίου Ορισμένου Χρόνου (ΙΔΟΧ). Το προσλαμβανόμενο προσωπικό αμείβεται σύμφωνα με τις ισχύουσες εθνικές διατάξεις.

Το επικουρικό προσωπικό που έχει ήδη αναλάβει υπηρεσία, με νωρίτερη έναρξη κυρίως από τον Μάρτιο 2020, χρηματοδοτήθηκε αρχικά από την ειδική επιχορήγηση του ΓΛΚ ή ιδίους πόρους και στη συνέχεια από το Εθνικό Σκέλος ΠΔΕ του Υπ. Υγείας (ΣΑ 091) μέχρι την έναρξη της συγχρηματοδότησης από τη ΣΑΕΠ.

Με βάση τα παραπάνω έχουν εκδοθεί Αποφάσεις έγκρισης του Υπουργείου Υγείας για την πρόσληψη επικουρικού ιατρικού, νοσηλευτικού, λοιπού βοηθητικού και πάσης φύσεως προσωπικού σε νοσοκομεία του ΕΣΥ, μονάδες πρωτοβάθμιας φροντίδας υγείας και εποπτευόμενους φορείς του Υπουργείου Υγείας, συμπεριλαμβάνοντας τα Νοσοκομεία, Μονάδες Υγείας άλλων τομέων, με σκοπό την παροχή υπηρεσιών στον τομέα υγείας και στόχο τη διαχείριση των αυξημένων αναγκών υγείας των πολιτών, την ενίσχυση και στήριξη των υποδομών των Μονάδων Υγείας και την ευρύτερη αντιμετώπιση των επιπτώσεων της επιδημίας COVID-19 στον τομέα της υγείας,.

Το έργο συγχρηματοδοτείται στο πλαίσιο του Ειδικού Στόχου 9iv των Επιχειρησιακών Προγραμμάτων των 13 Περιφερειών και χρηματοδοτείται με πόρους της Ελλάδας και της Ευρωπαϊκής Ένωσης – Ευρωπαϊκό Κοινωνικό Ταμείο με κατηγοριοποίηση τύπου ως «Ειδικές περιπτώσεις ΕΚΤ».

### Χρονοδιάγραμμα υλοποίησης

Ως **ημερομηνία έναρξης** της πράξης/υποέργων λαμβάνεται η 1-2-2020 ως αναγράφεται στο χρονοδιάγραμμα υλοποίησης της σχετικής απόφασης ένταξης της συγχρηματοδοτούμενης πράξης. Η ημερομηνία λήξης κάθε υποέργου ταυτίζεται με την ημερομηνία ολοκλήρωσης φυσικού και οικονομικού αντικειμένου. Το φυσικό αντικείμενο ολοκληρώνεται 24 μήνες μετά την αργότερη ημερομηνία πρόσληψης και νωρίτερα από την 31.12.2023.

Η σχετική απόφαση ένταξης συγχρηματοδοτεί την ως 24 μηνών απασχόληση επικουρικού προσωπικού.

### Φορείς υλοποίησης – Αρμοδιότητες - Υποχρεώσεις

Οι Υπηρεσίες με κατ’ αρμοδιότητα συμμετοχή τους στην υλοποίηση του έργου είναι

* **Υπουργείο Υγείας:** Η Κεντρική Υπηρεσία του Υπουργείου Υγείας με κατά κύριο λόγο τις παρακάτω οργανικές μονάδες:
  + Διεύθυνση Ανθρωπίνων Πόρων Νομικών Προσώπων (υποστήριξη των ΝΠΔΔ και ΝΠΙΔ για την διαδικασία πρόσληψης προσωπικού, σχετικό θεσμικό πλαίσιο, δημοσίευση κεντρικά της Προκήρυξης για το προσωπικό για όλες τις ειδικότητες)
  + Διεύθυνση Οικονομικής Διαχείρισης & Υπηρεσιών (Σύμφωνα με το υφιστάμενο θεσμικό πλαίσιο έχει την αρμοδιότητα για το ΠΔΕ για το Υπουργείο Υγείας)
  + Διευθύνσεις Εποπτείας των Ν.Π. του Υπουργείου
* **Υπουργείο Υγείας: Δικαιούχος της Πράξης:** Η Επιτελική Δομή ΕΣΠΑ Υπουργείου Υγείας (ΕΔΕΥΠΥ):
* **Συνδικαιούχοι της πράξης**:
  + Η οικεία Υγειονομική Περιφέρεια για τις Μονάδες ΠΦΥ αλλά και διότι τηρούν τους καταλόγους επικουρικού προσωπικού και εκδίδουν τις αποφάσεις πρόσληψης του επικουρικού προσωπικού για όλους τους φορείς,
  + Εποπτευόμενοι φορείς ΝΠ του Υπουργείου Υγείας
  + Φορείς Παροχής Υπηρεσιών Υγείας (Φ.Π.Υ.Υ.) π.χ. ΕΚΑΒ, ΕΚΕΑ
  + Νοσοκομεία και Φορείς Υγείας εποπτευόμενα από άλλα Υπουργεία (Υπουργείο Εθνικής Άμυνας, Υπουργείο Παιδείας, Υπουργείο Εργασίας)

Οι **υποχρεώσεις** των εμπλεκομένων φορέων είναι:

**Υπουργείο Υγείας:**

Στο πλαίσιο υλοποίησης των πράξεων ενίσχυσης των Μονάδων Υγείας του δημοσίου και φορέων του Υπουργείου Υγείας με επικουρικό προσωπικό για την αντιμετώπιση της επιδημίας COVID-19, το Υπουργείο Υγείας αποτελεί τον κύριο των Πράξεων και φορέα πρότασης. Ειδικότερα στο πλαίσιο αυτό, το Υπουργείο Υγείας αναλαμβάνει:

* Την έγκριση των προς κάλυψη θέσεων σύμφωνα με το Εθνικό Σχέδιο αντιμετώπισης της κρίσης
* την έκδοση των προσκλήσεων εκδήλωσης ενδιαφέροντος για την πρόσληψη λοιπού επικουρικού προσωπικού διαφόρων ειδικοτήτων και την ανάρτηση των καταλόγων προσληπτέων και την δημοσίευση ανακοινώσεων για το ιατρικό προσωπικό.
* την παροχή στον Δικαιούχο και Συνδικαιούχους των αναγκαίων πληροφοριών για την επιτυχή εκτέλεση της δράσης (περιλαμβάνονται οδηγίες της Ειδικής Επιτροπής και Πρωτόκολλα διαχείρισης)
* τη διαμόρφωση του απαραίτητου οργανωτικού πλαισίου εφαρμογής της δράσης μέσω των ΠΝΠ
* τη διαρκή συλλογή – αξιοποίηση δεδομένων για επάρκεια «στρατηγικών αποθεμάτων» παρακολούθησης κρουσμάτων
* την εκτέλεση των υποχρεώσεών του ως Υπεύθυνος Επεξεργασίας Προσωπικών Δεδομένων, όπως αυτές προκύπτουν από τον Γενικό Κανονισμό για την Προστασία Δεδομένων της ΕΕ (Κανονισμός (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ).
* την παρακολούθηση της εφαρμογής του Εθνικού Σχεδίου και προσαρμογές ανάλογα με την εξέλιξη της κρίσης

**Δικαιούχος: Υπουργείο Υγείας/Επιτελική Δομή ΕΣΠΑ του Υπουργείου Υγείας:**

Δικαιούχος των Πράξεων ορίζεται η Επιτελική Δομή ΕΣΠΑ του Υπουργείου Υγείας (ΕΔΕΥΠΥ) η οποία αναλαμβάνει το συντονισμό και την ευθύνη της πράξης για τις εξής αρμοδιότητες:

* τον ορισμό Υπευθύνου Πράξης, Υπευθύνου Υποέργων υποστήριξης, συντονισμού και παρακολούθησης (στέλεχος ΕΔΕΥΠΥ)
* την σύνταξη Τεχνικού Δελτίου Προτεινόμενης Πράξης και υπόδειγμα ΤΔΥ, τις προτάσεις αναθεώρησής τους μετά από συνεννόηση με τις αρμόδιες υπηρεσίες του Υπουργείου Υγείας και τους Συνδικαιούχους (εταίρους)
* τη διαχείριση και παρακολούθηση υλοποίησης των πράξεων σύμφωνα με τα οριζόμενα στο ΣΔΕ των Ε.Π. του ΕΣΠΑ 2014-2020 και σύμφωνα με τους ειδικότερους όρους για το εταιρικό σχήμα όπως εξειδικεύονται στο εγκεκριμένο ΤΔΠ και στο παρόν.
* τον προσδιορισμό του ύψους των αιτημάτων κατανομής χρηματοδότησης στους υπόλογους φορείς διαχείρισης ΠΔΕ σε σχέση με την πρόοδο του φυσικού αντικειμένου
* την πρωτοβουλία και συντονισμό των συνεργασιών που απαιτούνται με τη Κεντρική Υπηρεσία του Υπουργείου και την διαρκή συνεργασία και υποστήριξη των φορέων λειτουργίας για την ανταπόκριση όλων στις απαιτήσεις έναντι του πλαισίου διαχείρισης Πράξεων του ΕΣΠΑ
* την παροχή οδηγιών στους Συνδικαιούχους για την ανταπόκριση στους όρους υλοποίησης της Πράξης και του Υποέργου με βάση το ισχύον εθνικό και ενωσιακό θεσμικό πλαίσιο και σύμφωνα με τους όρους της Απόφασης Ένταξης και το εγκεκριμένο ΤΔΠ και το Σύστημα Διαχείρισης και Ελέγχου (ΣΔΕ) των Ε.Π. του ΕΣΠΑ 2014-2020, όπως ισχύει.
* την αποστολή οδηγιών, κατευθύνσεων (και υποδειγμάτων εντύπων): για τους όρους υλοποίησης α) για την διαχειριστική ικανότητα των Συνδικαιούχων β) υπόδειγμα ΤΔΥ, Δελτίου Επίτευξης Δεικτών γ) για τη διακριτή λογιστική παρακολούθηση δ) για τη δήλωση δαπάνης στο ΟΠΣ, β) για την τήρηση διακριτών αρχείων υποέργων, γ) για τα παραδοτέα, κ.α.
* την τήρηση αρχείου Πράξεων και Υποέργων με στοιχεία προόδου του φυσικού αντικειμένου και πρόσβαση στα κατά δήλωση των Συνδικαιούχων δελτία δήλωσης δαπανών και στα πιστοποιηθέντα από τις ΕΥΔ δελτία δήλωσης δαπανών
* την ανταπόκριση στους επιτόπιους και διοικητικούς ελέγχους από όλα τα αρμόδια εθνικά και ευρωπαϊκά ελεγκτικά όργανα, με συντονισμό για τα υποέργα και των Συνδικαιούχων. Ενημερώνει τον Φορέα που τηρεί την ηλεκτρονική εφαρμογή των καταλόγων του επικουρικού προσωπικού που προσλαμβάνεται για παροχή αναφορών και διατήρηση και διαθεσιμότητα σε έλεγχο.

**Συνδικαιούχοι**

Συνδικαιούχοι (εταίροι) ορίζονται οι Φορείς Παροχής Υπηρεσιών Υγείας (Φ.Π.Υ.Υ.), Νοσοκομεία, Υγειονομικές Περιφέρειες (ΥΠΕ) (βλ ανωτέρω) και όπως στο εγκεκριμένο ΤΔΠ συμπεριλαμβάνονται.

Οι Συνδικαιούχοι έχουν την ευθύνη υλοποίησης των υποέργων των Πράξεων, τα οποία υλοποιούν με τις κάτωθι αρμοδιότητες:

* την τήρηση των οριζομένων στην Απόφαση Ένταξης
* τον ορισμό Υπεύθυνου Υποέργου (στέλεχος του φορέα), και υπεύθυνου λογαριασμού έργου του ΠΔΕ
* την καταχώριση του ΤΔΥ μετά την απόφαση ένταξης και μεριμνούν για την τροποποίησή του αν απαιτηθεί, ενημερώνοντας την ΕΔΕΥΠΥ,
* προβαίνουν στις απαιτούμενες ενέργειες για την αναμόρφωση του ετήσιου προϋπολογισμού του φορέα σε συνεργασία με την Κεντρική Υπηρεσία του Υπουργείου Υγείας και τηρούν τις κείμενες διατάξεις για τη διαχείριση του λογαριασμού του έργου του ΠΔΕ
* την υλοποίηση του φυσικού και οικονομικού αντικειμένου και την τοποθέτηση του προσλαμβανόμενου επικουρικού προσωπικού σύμφωνα με τις κατά το θεσμικό πλαίσιο διαδικασίες πρόσληψης επικουρικού προσωπικού και την ένταξή του στο πραγματικό εργασιακό περιβάλλον για την ειδικότητά τους. Τηρούν φάκελο κατά άτομο με πλήρη διαδρομή ελέγχου της πρόσληψης από την έγκριση της προς κάλυψη θέσης, την αίτηση συμμετοχής-εγγραφής στους καταλόγους, τα στοιχεία τεκμηρίωσης επιλογής- έγκρισης πρόσληψης έως και την υπογραφή της σύμβασης και στοιχεία υλοποίησης του φυσικού αντικειμένου. Μεριμνούν για την επιλεξιμότητα του φυσικού και οικονομικού αντικειμένου σύμφωνα με την Απόφαση Ένταξης
* την οργάνωση και υλοποίηση των διαδικασιών πληρωμής των δικαιούχων πληρωμής μέσω ΕΑΠ και μεριμνούν για τη λογιστική παρακολούθηση του έργου το οποίο υλοποιείται στην περιοχή ευθύνης του φορέα, τηρούν διακριτή λογιστική μερίδα
* την υποβολή δηλώσεων δαπανών στο ΟΠΣ και την διοικητική συναλήθευση των δικαιολογητικών-παραστατικών πληρωμών που διενεργούν στην ΕΑΠ κατά τα οριζόμενα στο Σύστημα Διαχείρισης και Ελέγχου (ΣΔΕ) των Ε.Π. του ΕΣΠΑ 2014-2020 και σύμφωνα με τα όσα εξειδικεύονται στο εγκεκριμένο ΤΔΠ, στην παρούσα, τα παρουσιολόγια και τα υποδείγματα που η ΕΔΕΥΠΥ θα παρέχει.
* τη συνεργασία με τον Δικαιούχο, ΕΔΕΥΠΥ στο πλαίσιο υλοποίησης των πράξεων και ειδικότερα για την πρόσβαση της ΕΔΕΥΠΥ στα κατά δήλωση των Συνδικαιούχων δελτία δήλωσης δαπανών και στα πιστοποιηθέντα από τις ΕΥΔ δελτία δήλωσης δαπανών, την ενημέρωση της ΕΔΕΥΠΥ για τα διαθέσιμα υπόλοιπα στον λογαριασμό της ΤτΕ
* τηρούν στο αρχείο του υποέργου και αποστέλλουν κάθε στοιχείο τεκμηρίωσης προόδου φυσικού αντικειμένου στον Δικαιούχο, ΕΔΕΥΠΥ και στην ΕΥΔ
* Υλοποιούν τις οδηγίες της ΕΥΔ και της ΕΔΕΥΠΥ
* την υποχρέωση ως εκτελών την Επεξεργασία Προσωπικών Δεδομένων, όπως αυτές προκύπτουν από τον Γενικό Κανονισμό για την Προστασία Δεδομένων της ΕΕ (Κανονισμός (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ).
* την ανταπόκριση στους επιτόπιους και διοικητικούς ελέγχους από όλα τα αρμόδια εθνικά και ευρωπαϊκά ελεγκτικά όργανα
* την τήρηση αρχείου με όλα τα δικαιολογητικά έγγραφα υλοποίησης του φυσικού (φάκελος προσλήψεων, παρουσιολόγια κ.α) και οικονομικού αντικειμένου (παραστατικά σχετικά με τις πληρωμές κατά άτομο και στοιχεία που τεκμηριώνουν την ορθότητα της δήλωσης δαπανών που υποβάλλουν στο υποέργο). Μεριμνούν για την τήρηση στον φάκελο των αποφάσεων της ΥΠΕ και του Υπουργείου Υγείας σχετικά με τις προσλήψεις.

### Προϋπολογισμός – Χρηματοδότηση

### Κατάρτιση Προϋπολογισμού – Επιλεξιμότητα δαπανών

Η κατάρτιση του προϋπολογισμού περιλαμβάνει 2 μέρη:

Α) Α.1.1 Άμεσες δαπάνες (βάσει παραστατικών)

Β) Β.3.1. Δαπάνες υπολογιζόμενες ως 15% επί του συνόλου των επιλέξιμων άμεσων δαπανών προσωπικού

Ο ακόλουθος Πίνακας παρουσιάζει στοιχεία σχετικά με το εκτιμώμενο μέσο μηνιαίο κόστος

|  |  |  |  |  |  |
| --- | --- | --- | --- | --- | --- |
| **Ειδικότητα** | **Πλήθος προσλήψεων** | **Εκτιμώμενο μέσο μηνιαίο κόστος** | **Προεκτίμηση μικτού κόστους απασχόλησης  Π/Υ για 24 μήνες** | **Έμμεσες Δαπάνες 15%** | **Προεκτίμηση Π/Υ συμπεριλαμβανομένου των εμμέσων δαπανών 15%** |
| Ιατρικό Προσωπικό | 1 | 3.000,00 | 72.000,00 | 10.800,00 | 82.800,00 |
| Λοιπό Προσωπικό | 1 | 1.700,00 | 40.800,00 | 6.120,00 | 46.920,00 |
| **Σύνολο** | **2** |  | **112.800,00** | **16.920,00** | **129.720,00** |

Ως ημερομηνία έναρξης επιλεξιμότητας των δαπανών ορίζεται η **01-02-2020.**

Ως ημερομηνία λήξης της προθεσμίας επιλεξιμότητας των δαπανών του υποέργου είναι η **31-12-2023.**

**Επιλέξιμες δαπάνες** είναι δυνητικά:

1. **Άμεσες δαπάνες:**

Επιλέξιμες είναι οι άμεσες δαπάνες μικτού μισθοδοτικού κόστους του επικουρικού προσωπικού που έχει ενταχθεί στο παρόν πρόγραμμα, δηλαδή το συνολικό κόστος μισθοδοσίας για έως 24 μήνες με δυνατότητα παράτασης αν οι έκτακτες ανάγκες παραμένουν, ήτοι οι μικτές αποδοχές αντίστοιχες της θέσης τοποθέτησης, συμπεριλαμβανομένου του μικτού κόστους των εφημεριών και πάσης φύσεως επιδομάτων, νυχτερινά-εξαιρέσιμα, καθώς και οι εργοδοτικές εισφορές που αντιστοιχούν στα ανωτέρω, όπως στο θεσμικό πλαίσιο ορίζεται.

Οι ανωτέρω δαπάνες είναι αποδεκτές ως επιλέξιμες όταν διενεργούνται νομίμως και αφορούν αποδεικνυόμενη πραγματική απασχόληση.

1. **Δαπάνες βάσει απλοποιημένου κόστους 15%:**

Οι δαπάνες υπολογίζονται ως κατ' αποκοπήν ποσοστό 15% επί των επιλέξιμων άμεσων δαπανών προσωπικού, χωρίς απαίτηση υπολογισμού για τον προσδιορισμό του εφαρμοζόμενου ποσοστού. Η έγκριση τους γίνεται αυτόματα με την έκδοση δελτίου διοικητικής επαλήθευσης από την αρμόδια ΕΥΔ, της άμεσης δαπάνης που δηλώνεται κάθε φορά (άρθρο 25, περ. Α, παρ. 1α της υπ' αριθ.: 110427/ΕΥΘΥ/1020/20-10-2016 (ΦΕΚ 3521/Β’/01-11-2016) ΥΑ, άρθρο 68 παρ.β.1 του Κανονισμού (ΕΕ) αριθ. 1303/2013 και «Οδηγίες σχετικά με τις απλουστευμένες επιλογές κόστους (ΑΕΚ)» της Ευρωπαϊκής Επιτροπής) όπως τροποποιήθηκε με τον Κανονισμό (ΕΕ) 1406/18-7-2018 και ισχύει.

Δεν απαιτείται η προσκόμιση παραστατικών δαπανών (συμβάσεις, τιμολόγια, δικαιολογητικά πληρωμής) για την επαλήθευση της πραγματοποίησης των δαπανών αυτών, η επιλεξιμότητα των οποίων εξαρτάται μόνο από την επιλεξιμότητα των άμεσων δαπανών προσωπικού.

Η επιλεξιμότητα των δαπανών ως ανωτέρω ενότητα Α και Β, προϋποθέτει την ανταπόκριση των μερών στις υποχρεώσεις που απορρέουν από την παρούσα απόφαση, την απόφαση ένταξης και το ΣΔΕ του ΕΣΠΑ 2014 – 2020.

### Χρηματοδότηση – Διαδικασία των πληρωμών

Η χρηματοδότηση της πράξης αποτελεί εξ ολοκλήρου Δημόσια Δαπάνη και προέρχεται από Ενωσιακούς και Εθνικούς πόρους του Προγράμματος Δημοσίων Επενδύσεων μέσω ΣΑΕΠ.

Πριν την ένταξη ορίζεται αναδρομική επιλεξιμότητα δαπανών για το επιλέξιμο επικουρικό προσωπικό σύμφωνα με τους όρους της απόφασης ένταξης. Η χρηματοδότηση αυτών των δαπανών είναι με άλλους πόρους, ήτοι: ιδίους πόρους, Εθνικό ΠΔΕ, ειδική επιχορήγηση του ΓΛΚ.

Η υλοποίηση της πράξης καθώς και όλα τα δικαιώματα και οι υποχρεώσεις που απορρέουν από τα εγκριτικά έγγραφα δεν μεταβιβάζονται ούτε εκχωρούνται σε οποιονδήποτε τρίτο.

**Δικαιούχοι πληρωμών του ΠΔΕ** είναι εξ ολοκλήρου οι Συνδικαιούχοι της ενότητας 3.

Φορέας χρηματοδότησης είναι η οικεία Περιφέρεια.

Οι κατανομές-χρηματοδοτήσεις διενεργούνται από το ΠΔΕ προς τους Συνδικαιούχους βάσει των προβλέψεων του Συστήματος Διαχείρισης και Ελέγχου, με πίστωση των λογαριασμών που τηρούνται στην Τράπεζα της Ελλάδος. Οι ενέργειες για τη διασφάλιση ομαλής χρηματοδότησης αποσκοπούν στην απρόσκοπτη εξέλιξη του φυσικού αντικειμένου και στην τήρηση της νομιμότητας στην καταβολή των πραγματικών ανειλημμένων υποχρεώσεων πληρωμών των Συνδικαιούχων.

Οι προβλεπόμενες ενέργειες για την ομαλή χρηματοδότηση μετά τις αποφάσεις Ένταξης είναι:

1. Ορισμός των Συνδικαιούχων (εταίρων) ως υπολόγων διαχειριστών του λογαριασμού της πράξης στην ΤτΕ που αφορά στο υποέργο ευθύνης τους, με απόφαση που εκδίδεται από την οικεία οικονομική υπηρεσία του διατάκτη της ΣΑ, στην οποία εντάσσεται η πράξη.
2. Ορισμός Υπευθύνου λογαριασμού ΠΔΕ και αντικαταστάτη του με απόφαση της Διοίκησης του Συνδικαιούχου
3. Η ΕΔΕΥΠΥ μεριμνά για την πρόβλεψη, έγκριση πιστώσεων.
4. Οι χρηματοδοτήσεις - κατανομές του Υπουργείου Ανάπτυξης και Επενδύσεων εκδίδονται με αίτημα των ΕΥΔ μέσω του ΟΠΣ, σε συνέχεια αιτήματος της ΕΔΕΥΠΥ το οποίο στηρίζεται στις προσεχείς ανάγκες πληρωμών των Συνδικαιούχων.
5. Η ΕΔΕΥΠΥ ενημερώνεται έγκαιρα για να συντάσσει το αίτημα από τους Συνδικαιούχους για τις προσεχείς ανάγκες με βάση το υλοποιηθέν φυσικό αντικείμενο και επίσης ενημερώνεται για τα διαθέσιμα υπόλοιπα στους λογαριασμούς στην ΤτΕ, όπως αποτυπώνονται στο e-pde.

Τα αιτήματα υπόκεινται στις παρακάτω προϋποθέσεις:

1. Η πρώτη «χρηματοδότηση - κατανομή έργων ΕΣΠΑ» ανέρχεται στο 20% της προϋπολογισθείσας συγχρηματοδοτούμενης επιλέξιμης δημόσιας δαπάνης του κάθε υποέργου.
2. Κάθε επόμενη/ες «χρηματοδότηση/εις -κατανομή/ες έργων ΕΣΠΑ» ανέρχεται/ονται σε ποσό το οποίο, αθροιζόμενο με τυχόν αναπορρόφητους πόρους από την προηγούμενη/ες χρηματοδότηση/εις-κατανομή/ές, επαρκεί για τις ανειλημμένες υποχρεώσεις πληρωμών των Συνδικαιούχων και για τις προσεχείς ανάγκες πληρωμών τουλάχιστον 6 μηνών. Το χρονικό αυτό διάστημα προσαρμόζεται (προς τα κάτω) στην περίοδο ολοκλήρωσης της πράξης στο πλαίσιο του οικείου Ε.Π.
3. Τηρούνται από το σύνολο των εμπλεκομένων φορέων στην υλοποίηση των πράξεων και την ΕΔΕΥΠΥ όλοι οι γενικοί και ειδικοί όροι των αποφάσεων ένταξης, καθώς και το ισχύον θεσμικό πλαίσιο.

### Ειδικοί όροι υλοποίησης - παρακολούθησης φυσικού και οικονομικού αντικειμένου

### Παρακολούθηση φυσικού και οικονομικού αντικειμένου

Η πρόοδος υλοποίησης του φυσικού και οικονομικού αντικειμένου παρακολουθείται και αποτυπώνεται με τα κάτωθι έγγραφα, τα οποία τηρούνται στον φυσικό και ηλεκτρονικό φάκελο έργου:

1. Κατάλογος των προσληφθέντων, όπου αναγράφονται η ημερομηνία σύμβασης/ανάληψης υπηρεσίας, η τοποθέτηση κάθε προσληφθέντος στα τμήματα που υπηρετεί και τα αντίστοιχα διαστήματα. Ο Κατάλογος θα ενημερώνεται ανελλιπώς με ευθύνη του Συνδικαιούχου και θα τηρείται στο αρχείο του Υποέργου. Διαθέσιμο στοιχείο που τηρείται στο αρχείο του Υποέργου από τον Συνδικαιούχο είναι ο φάκελος κατά προσληφθέντα με πλήρη διαδρομή ελέγχου της πρόσληψης από την έγκριση της προς κάλυψη θέσης, την αίτηση συμμετοχής-εγγραφής στους καταλόγους, τα στοιχεία τεκμηρίωσης επιλογής- έγκρισης πρόσληψης έως και την υπογραφή της σύμβασης.
2. Συμβάσεις με τους προσληφθέντες και τυχόν τροποποιήσεις τους
3. Έντυπο μηνιαίας συγκεντρωτικής καταγραφής παρουσιών και εφημεριών, υπερωριών προσωπικού. Στο έντυπο βεβαιώνεται η απασχόληση του επικουρικού προσωπικού ενός υποέργου όπως αυτή προκύπτει από τα ημερήσια, εβδομαδιαία ή μηνιαία παρουσιολόγια, όπως τηρούνται στην έδρα κάθε φορέα με ευθύνη του ορισθέντα υπεύθυνου του φορέα. Ο τρόπος τήρησής τους καταγράφεται στο ΤΔΥ. Το έντυπο μηνιαίας συγκεντρωτικής καταγραφής παρουσιών και εφημεριών υποβάλλεται στην ΕΔΕΥΠΥ και συνυπογράφεται από την αρμόδια Δ/νση πιστοποίησης της απασχόλησης με τη δήλωση ότι ταυτίζεται με τα υποβληθέντα στοιχεία στην Δ/νση/Τμήμα Οικονομικού.
4. Δικαιολογητικά – παραστατικά δαπανών (βλ. στη συνέχεια παράγραφο 4.2 και 4.3) Τα παραστατικά πληρωμής μισθοδοσίας από την ΕΑΠ, μισθοδοτικές καταστάσεις, ενημερώσεις θέσης ΕΑΠ

### Παραδοτέα

Παραδοτέα αποτελούν:

1. Κατάλογος των προσληφθέντων, όπου αναγράφονται η ημερομηνία σύμβασης/ανάληψης υπηρεσίας, η τοποθέτηση κάθε προσληφθέντος στα τμήματα που υπηρετεί και τα αντίστοιχα διαστήματα, το αντικείμενο εργασίας των τμημάτων. Ο Κατάλογος θα ενημερώνεται ανελλιπώς με ευθύνη του Συνδικαιούχου και θα τηρείται στο αρχείο του Υποέργου.
2. Έντυπο μηνιαίας συγκεντρωτικής καταγραφής παρουσιών και εφημεριών, υπερωριών προσωπικού. Στο έντυπο βεβαιώνεται η απασχόληση του επικουρικού προσωπικού ενός υποέργου όπως αυτή προκύπτει από τα ημερήσια, εβδομαδιαία ή μηνιαία παρουσιολόγια, όπως τηρούνται στην έδρα κάθε φορέα με ευθύνη του ορισθέντα υπεύθυνου του φορέα, και όπως έχουν καταγραφεί στο ΤΔΥ.

### Υποβολή Δελτίων Δήλωσης Δαπανών

Η υποβολή των Δελτίων Δήλωσης Δαπανών (ΔΔΔ) πραγματοποιείται με την τακτικότητα του ΣΔΕ και το αργότερο κάθε τρίμηνο και οπωσδήποτε με ανταπόκριση στις απαιτήσει της ΕΥΔ για τα αιτήματα πληρωμής της χώρας προς την ΕΕ μετά από ενημέρωση του Δικαιούχου και Συνδικαιούχων από την οικεία ΕΥΔ. Η υποβολή ενός ΔΔΔ γίνεται στην πλατφόρμα του Ολοκληρωμένου Πληροφοριακού Συστήματος (ΟΠΣ) του ΕΣΠΑ 2014-2020 από τον Υπεύθυνο Υποέργου που έχει ορίσει ο Συνδικαιούχος. Συνοδεύεται από τα ακόλουθα δικαιολογητικά έγγραφα:

1. Παραδοτέα ως στην παρ. 5.2 περιγράφονται
2. Μισθοδοτική κατάσταση που εκδίδεται για την καταβολή των μισθών όπου εμφανίζονται οι μικτές αποδοχές, οι αντίστοιχες εισφορές κοινωνικής ασφάλισης και τα τυχόν επιδόματα και πάσης φύσεως αμοιβές που προβλέπονται από το θεσμικό πλαίσιο,
3. Το ένταλμα δαπανών του επικουρικού προσωπικού που συγχρηματοδοτείται το οποίο εκδίδεται διακριτά για το υποέργο της πράξης, προκειμένου να διασφαλίζεται η διαδρομή ελέγχου δαπανών, καθώς οι δαπάνες πιστοποιούνται κατά υποέργο. Για την παρακολούθηση του φυσικού και οικονομικού αντικειμένου, στο ένταλμα αναγράφεται ο κωδικός Πράξης και υποέργου.
   1. Για αναδρομικές πριν την ένταξη, δαπάνες, σημαίνονται από τον Συνδικαιούχο οι γραμμές που αφορούν το επιλέξιμο στο έργο προσωπικό.
4. Υποβολή κατάστασης μισθοδοσίας ΕΑΠ (xml).Στο πεδίο «Περιγραφή Μισθοδοσίας» θα πρέπει να υπάρχει σχετική αναφορά στον κωδικό Πράξης και τον αριθμό υποέργου καθώς και ο μήνας της μισθοδοσίας που αποπληρώνεται. Εξαιρούνται ως προς τη σήμανση, οι μισθοδοσίες προ της Απόφασης Ένταξης
5. «Απόδειξη υποβολής Μισθολογικών Καταστάσεων Ενιαίας Αρχής Πληρωμής» που εκδίδεται από την εφαρμογή της ΕΑΠ
6. Το EPS μεταφοράς του ποσού της μισθοδοσίας από τον λογαριασμό ΠΔΕ της ΤτΕ προς τον εμπορικό λογαριασμό μέσω του οποίου γίνονται οι πληρωμές μέσω της ΕΑΠ
   1. Για αναδρομικές πριν την ένταξη, δαπάνες, σημαίνονται από τον Συνδικαιούχο οι γραμμές που αφορούν το επιλέξιμο στο έργο προσωπικό.
7. Σχετικές ηλεκτρονικές αποστολές «Ενημέρωση θέσης Οργανισμού» της ΕΑΠ, οι οποίες αποτελούν τα αποδεικτικά πληρωμής
8. Το extrait της εμπορικής τράπεζας μέσω του οποίου θα γίνονται οι πληρωμές μέσω της ΕΑΠ, το οποίο να συνοδεύεται με ανάλυσή του (πίνακας excel) στην περίπτωση που έχουν εκτελεστεί πληρωμές που δεν αφορούν το υποέργο
9. Λογιστική κατάσταση, η οποία θα περιλαμβάνει πληροφορίες από όλα τα παραπάνω στοιχεία (η ΕΔΕΥΠΥ θα αποστείλει οδηγίες συμπλήρωσης της λογιστικής κατάστασης)

Στα πεδία στοιχείων των παραστατικών του ΔΔΔ καταχωρούνται τα στοιχεία της Μισθοδοτικής Κατάστασης (παραστατικό Αναδόχου) και της απόδειξης υποβολής Μισθολογικών Καταστάσεων Ενιαίας Αρχής Πληρωμής (παραστατικό Δικαιούχου) σύμφωνα με το «Υπόδειγμα συμπλήρωσης παραστατικών πληρωμής από την Ενιαία Αρχή Πληρωμής (ΕΑΠ)», το οποίο είναι αναρτημένο στην ηλεκτρονική διεύθυνση:

<http://www.ops.gr/Ergorama/fileUploads/eggrafa/YPODEIGMA_SYMPLHR_PARASTAT_EAP_280717.pdf>

Τα παραπάνω δικαιολογητικά επισυνάπτονται ηλεκτρονικά στο ΔΔΔ που υποβάλλεται στο ΟΠΣ, αποστέλλονται όμως και σε φυσική μορφή, αντίγραφα των πρωτοτύπων, μαζί με το υποβληθέν ΔΔΔ στην αρμόδια ΕΥΔ (Η ΕΔΕΥΠΥ θα παρέχει οδηγίες για την παρούσα ενότητα).

Για τις πληρωμές δαπανών με χρήση Επιλογής Απλοποιημένου Κόστους (ΕΑΚ) απαιτούνται τα οριζόμενα στο εθνικό και ενωσιακό πλαίσιο.

### Τήρηση Αρχείου

### Τήρηση αρχείου Δικαιούχου (ΕΔΕΥΠΥ)

Ο Υπεύθυνος Πράξης και ο Υπεύθυνος Υποέργων υποστήριξης, συντονισμού και παρακολούθησης (στέλεχος ΕΔΕΥΠΥ) οφείλουν να τηρούν φάκελο πράξης και υποέργων που κατ ελάχιστον περιλαμβάνει:

* τον ορισμό τους ως Υπεύθυνο πράξης/Υπεύθυνο Υποέργων
* την Απόφαση ένταξης της Πράξης με το Τεχνικό Δελτίο Πράξης (ΤΔΠ) και τυχόν τροποποιήσεις
* το Τεχνικό Δελτίο Υποέργου (ΤΔΥ) και τυχόν τροποποιήσεις
* στοιχεία φυσικού και οικονομικού αντικειμένου της υλοποίησης
* στοιχεία από την εφαρμογή του ΕΟΠΥΥ για τους καταλόγους πρόσληψης του προσωπικού

### Τήρηση αρχείου Συνδικαιούχου (εταίρου)

Ο Υπεύθυνος Υποέργου του Συνδικαιούχου οφείλει να τηρεί Φάκελο Υποέργου της Πράξης που κατ ελάχιστον περιλαμβάνει:

* τον ορισμό του ως Υπεύθυνου Υποέργου
* την Απόφαση ένταξης της Πράξης με το Τεχνικό Δελτίο Πράξης (ΤΔΠ) και τυχόν τροποποιήσεις
* το Τεχνικό Δελτίο Υποέργου (ΤΔΥ) και τυχόν τροποποιήσεις
* φάκελο πρόσληψης κατά άτομο με τις Αποφάσεις έγκρισης της προς κάλυψη θέσης, τη διαδρομή επιλογής, τις αποφάσεις πρόσληψης του Διοικητή της οικείας ΥΠΕ και το σύνολο των εγγράφων μέχρι την υπογραφή της σύμβασης, τις συμβάσεις με τους προσληφθέντες και τυχόν τροποποιήσεις τους, παραιτήσεις προσωπικού κ.α.
* τα οριζόμενα έγγραφα, δικαιολογητικά της ενότητας 4
* τα οριζόμενα έγγραφα, δικαιολογητικά της ενότητας 5
* τυχόν οδηγίες που απεστάλησαν από την Κεντρική Υπηρεσία του Υπουργείου Υγείας, αλληλογραφία με ΕΔΕΥΠΥ, ΕΥΔ , ΥΠΕ και όλη τη σχετική αλληλογραφία

Ο Υπεύθυνος λογαριασμού οφείλει να τηρεί Φάκελο Υποέργου που κατ ελάχιστον περιλαμβάνει:

* την αναμόρφωση του ετήσιου προϋπολογισμού του φορέα σε συνεργασία με την Κεντρική Υπηρεσία του Υπουργείου Υγείας με τα στοιχεία του Υποέργου της Πράξης στην οποία έχει ενταχθεί
* τον ορισμό του Συνδικαιούχου ως υπολόγου διαχειριστή του λογαριασμού της πράξης στην ΤτΕ
* τον ορισμό του ως Υπεύθυνου λογαριασμού έργου του ΠΔΕ
* τα EPS μεταφοράς του ποσού της μισθοδοσίας από τον λογαριασμό ΠΔΕ που τηρείται στην ΤτΕ και για τις αναδρομικές δαπάνες σημασμένο στο παραστατικό κατά το επιλέξιμο προσωπικό, το ποσό που μεταβιβάστηκε στον οικείο λογαριασμό της ΕΑΠ
* αλληλογραφία προς ΕΔΕΥΠΥ για τα υπόλοιπα του λογαριασμού του ΠΔΕ με έγκαιρη ενημέρωση του Δικαιούχου για προσεχείς ανάγκες πληρωμών όπως ορίζεται ανωτέρω στην παράγραφο 3.

Το τηρούμενο αρχείο κατά φορέα είναι διαθέσιμο και προσβάσιμο σε οποιοδήποτε έλεγχο.

### Έλεγχος και Παρακολούθηση

1. Προκειμένου να διασφαλιστεί η αποτελεσματικότητα και η ορθή εφαρμογή των ενεργειών της παρούσας, τα αρμόδια όργανα, σύμφωνα με το θεσμικό πλαίσιο που διέπει το ΕΣΠΑ 2014-2020, λαμβάνουν τα αναγκαία μέτρα με σκοπό:

α) Την τήρηση των εφαρμοζόμενων εθνικών και ενωσιακών διατάξεων

β) Την εφαρμογή των διαδικασιών που διασφαλίζουν την ορθότητα και κανονικότητα των δαπανών που δηλώνονται στο πλαίσιο του εκάστοτε Επιχειρησιακού Προγράμματος

γ) Την επιλεξιμότητα του φυσικού αντικειμένου και των δαπανών και την αιτιολόγησή τους

δ) Την πρόληψη ή την διαπίστωση τυχόν παραβάσεων και την επιβολή κυρώσεων

ε) Την αναζήτηση τυχόν αχρεωστήτως καταβληθέντων ποσών μετά τη διαπίστωση σχετικής παράβασης.

στ) Την εξασφάλιση επαρκούς διαδρομής ελέγχου σύμφωνα με τα οριζόμενα στο ΣΔΕ των Ε.Π. του ΕΣΠΑ 2014-2020 και ιδίως μέσω της διατήρησης εγγράφων στο κατάλληλο επίπεδο, τόσο για τις διοικητικές ενέργειες όσο για την τεκμηρίωσης του φυσικού και οικονομικού αντικειμένου.

1. Επίπεδο-είδος ελέγχου και αρμόδια όργανα.

Προς τους Συνδικαιούχους (εταίρους):

Ο Συνδικαιούχος οφείλει να συνεργάζεται με τον Δικαιούχο είτε επί τόπου στο πεδίο υλοποίησης του έργου είτε στην έδρα του Δικαιούχου.

Προς τους Συνδικαιούχος και τον Δικαιούχο

Διοικητικές και επιτόπιες επαληθεύσεις, οι οποίες διενεργούνται από την ΕΥΔ Π ΕΠ, σύμφωνα με όσα προβλέπονται από το εφαρμοζόμενο σύστημα διαχείρισης και ελέγχου των ΕΠ του ΕΣΠΑ 2014-2020.

Λοιποί Έλεγχοι και Επιθεωρήσεις

α) Επιθεωρήσεις που διενεργούνται από την Αρχή Πιστοποίησης.

β) Έλεγχοι οι οποίοι διενεργούνται από την Αρχή Ελέγχου (ΕΔΕΛ), σύμφωνα με τα οριζόμενα στο Ν.4314/2014, όπως αυτός ισχύει, και με το εφαρμοζόμενο σύστημα διαχείρισης και ελέγχου των επιχειρησιακών προγραμμάτων από τα οποία συγχρηματοδοτείται η δράση/πράξη.

γ) Έλεγχοι οι οποίοι διενεργούνται από τα αρμόδια ευρωπαϊκά ελεγκτικά όργανα.

1. Οι επιτόπιες επαληθεύσεις καθώς και οι έλεγχοι συνίστανται στην επαλήθευση της παράδοσης των συγχρηματοδοτούμενων υπηρεσιών και της πραγματοποίησης των δαπανών που δηλώνει ο Δικαιούχος σύμφωνα με τους όρους της απόφασης ένταξης, καθώς και της συμμόρφωσης των συμμετεχόντων με τους εθνικούς και ενωσιακούς κανόνες καθ’ όλη την περίοδο υλοποίησης.
2. Οι Συνδικαιούχοι τηρούν όλα τα έγγραφα, δικαιολογητικά και στοιχεία για τους απασχολούμενους, την εκτέλεση του φυσικού αντικειμένου και τις δαπάνες, σύμφωνα με τα οριζόμενα στο ΣΔΕ για τα έργα των ΕΠ του ΕΣΠΑ 2014-2020 και τα διαθέτουν, εφόσον ζητηθούν, στην ΕΔΕΥΠΥ, στις ΕΥΔ ΕΠ ΜΔΤ και ΠΕΠ και στα αρμόδια ελεγκτικά όργανα της Ελλάδας και της Ευρωπαϊκής Ένωσης.
3. Αχρεωστήτως ή παρανόμως καταβληθέντα ποσά

Εάν μετά από διοικητική ή επιτόπια επαλήθευση, η ΕΥΔ του οικείου Ε.Π. διαπιστώσει τη μη τήρηση των υποχρεώσεων, όπως αυτές απορρέουν από την παρούσα ή και τα προβλεπόμενα στις αποφάσεις ένταξης, αναζητεί τα αχρεωστήτως ή παρανόμως καταβληθέντα ποσά, τηρώντας τα οριζόμενα στο Ν.4314/2014 όπως ισχύει, το ΣΔΕ ΕΣΠΑ 2014-2020 για το ΠΔΕ, καθώς και την εθνική νομοθεσία για τα ΝΠΔΔ.

### Τήρηση κανόνων πληροφόρησης και δημοσιότητας

Όλοι οι εμπλεκόμενοι φορείς της πράξης πρέπει να τηρούν τους κανόνες πληροφόρησης και επικοινωνίας, όπως αυτοί καθορίζονται στον Καν. (ΕΕ) 1303/2013 (άρθρο 115-117 και Παράρτημα ΧΙΙ) της Προγραμματικής Περιόδου 2014-2020. Όλοι οι εμπλεκόμενοι φορείς αποτελούν ουσιαστικούς συντελεστές διάχυσης της πληροφόρησης και, υπό την έννοια αυτή, δύνανται να χρησιμοποιούν, ορθολογικά, κάθε πρόσφορο μέσο επικοινωνίας που θα συμβάλλει στη διαφάνεια και στη διάχυση λεπτομερών πληροφοριών. Ο Δικαιούχος και οι Συνδικαιούχοι υποχρεούνται να τηρούν τις απαιτήσεις των Κανόνων Πληροφόρησης και Δημοσιότητας που προσδιορίζονται στο Παράρτημα «Υποχρεώσεις Δικαιούχων» της απόφασης Ένταξης και στο Σύστημα Διαχείρισης και Ελέγχου των Επιχειρησιακών Προγραμμάτων (ΣΔΕ). Για το σκοπό αυτό η ΕΔΕΥΠΥ θα αποστείλει στους Συνδικαιούχους οδηγίες για την τήρηση κανόνων πληροφόρησης και δημοσιότητας, και μεταξύ άλλων υπόδειγμα «αφίσας μεγέθους Α3» και σχετικές οδηγίες αυτής για την ανάρτηση της στους χώρους του Συνδικαιούχου.

Πρέπει να τηρούνται οι απαιτήσεις του Ν.2472/1997 και τα όσα ορίζονται από τις αποφάσεις της Αρχής Προστασίας Δεδομένων Προσωπικού Χαρακτήρα, προκειμένου αφενός να τηρούνται οι απαιτήσεις της εθνικής νομοθεσίας για την προστασία του ατόμου από την επεξεργασία δεδομένων προσωπικού χαρακτήρα, αφετέρου να είναι δυνατή η επεξεργασία και χρήση προσωπικών δεδομένων, σύμφωνα με τις απαιτήσεις των Καν. 1303/2013 και 1304/2013.